TM เปิดร้านออนไลน์ ”TM CARE SHOP” เจาะกลุ่มลูกค้ารายย่อย กระตุ้นยอดขายอุปกรณ์แพทย์
TM เปิดตัวแพลทฟอร์มร้านค้าออนไลน์ ”TM CARE SHOP” เจาะกลุ่มลูกค้าทั่วไป หวังกระตุ้นยอดขายอุปกรณ์อุปกรณ์และเครื่องมือแพทย์นำเข้าเกรดโรงพยาบาล เจาะกลุ่มลูกค้าทั่วไป
TM เปิดตัวแพลทฟอร์มร้านค้าออนไลน์ ”TM CARE SHOP” เจาะกลุ่มลูกค้าทั่วไป หวังกระตุ้นยอดขายอุปกรณ์แพทย์
2 ก.ย. 2564

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า บริษัทฯ มีนโยบายในการขยายตลาดจากการขายอุปกรณ์และเครื่องมือแพทย์ให้กับโรงพยาบาลและร้านขายเวชภัณฑ์ มาสู่การขายสินค้าให้กับผู้บริโภครายย่อย
โดยการเปิดร้านค้าออนไลน์โดยใช้ชื่อแพลทฟอร์มว่า “TM CARE SHOP” ผ่านช่องทาง www.tmcare-shop.com  facebook.com/TMCARESHOP และ [email protected] : @tmcareshop  เพื่อเปิดโอกาสให้ประชาชนทั่วไปมีโอกาสเลือกใช้สินค้าเกรดที่โรงพยาบาลเลือกใช้ ทั้งอุปกรณ์จำเป็นสำหรับผู้ป่วยและผู้สูงอายุ เนื่องจากสินค้าส่วนใหญ่นำเข้าจากต่างประเทศ และผลิตจากโรงงานของบริษัทที่ได้รับความน่าเชื่อถือในระดับโลก
ทั้งนี้ ร้านค้าออนไลน์ “TM CARE SHOP” ได้รับความสนใจจากกลุ่มลูกค้าเป็นอย่างดี เนื่องจากในช่วงที่คนส่วนใหญ่ในสังคมได้ให้ความสำคัญกับการดูแลและป้องกันตัวเองจากโรคระบาดโควิด-19 การซื้อสินค้าเพื่อสุขภาพผ่านทางออนไลน์ได้สนับสนุนให้ตลาดมีการเติบโตอย่างต่อเนื่อง โดยตั้งแต่เดือนมิถุนายนเป็นต้นมายอดขายผ่านแพลทฟอร์ม “TM CARE SHOP” ได้เพิ่มขึ้นอย่างเห็นได้ชัด เพราะลูกค้าได้รับความสะดวกสบายจากการขนส่งที่บริษัทฯ ได้เลือกตัวแทนขนส่งที่มีความน่าเชื่อถือ รวมทั้งสินค้าเพื่อสุขภาพอยู่ในความต้องการและจำเป็นต่อการใช้ชีวิตประจำวันของประชาชน
สำหรับปัจจัยที่ทำให้การสั่งซื้อสินค้าผ่านแพลทฟอร์ม “TM CARE SHOP” เพิ่มขึ้นอย่างต่อเนื่อง เพราะบริษัทฯ ได้จัดแคมเปญพิเศษและโปรโมชั่นลดราคาทุกเดือน โดยเฉพาะสินค้าต้านโควิด-19 ที่ได้จัดแพ็คลดราคาซึ่งทำให้ลูกค้าสามารถซื้อได้ในราคาถูกลง เช่น เจลฆ่าเชื้อ หน้ากากอนามัย น้ำยาฆ่าเชื้อ
นอกจากนี้แล้ว ยังมีสินค้าอื่น ๆ ที่จำเป็นต่อผู้ป่วยและผู้สูงอายุให้เลือกซื้อมากกว่า 50 รายการ เช่น  ผ้าอ้อมผู้สูงอายุ เตียงนอนผู้ป่วย รถเข็นสำหรับผู้ป่วย เครื่องวัดความดัน และอื่น ๆ ที่จำเป็นต่อการดูแลผู้ป่วย